Худсовет кире кайтты! "Болгар радиосы"на җырларны кемнәр сайлап алачак (ТУЛЫ ИСЕМЛЕК)

	Радиодан яңгыраган җырларның сыйфатын арттыру өчен элекке замандагы кебек худсовет кирәк безгә! Бу фикерне бик күп интервьюларда, түгәрәк өстәлләрдә ишеттек. Ниһаять, "Болгар радиосы" шундый худсовет булдырган. 	 "Матбугат.ру"ның мәгълүмати чыганаклары хәбәр итүенчә, бу турыда махсус документ та имзаланган. Әлеге кәгазьдә җиде исем бар. "Болгар радиосы"ның музыкаль репертуарын шушы кешеләр сайлаячак: 1. Мәсгуть Имашев - композитор, Татарстанның атказанган мәдәният хезмәткәре - Худсовет рәисе 2. Гөлнара Сабирова - шагыйрә, "Шәһри Казан" газетасының баш мөхәррире 3. Эльмир Низамов - композитор, Татарстанның һәм Россиянең Композиторлар берлеге әгъзасы 4. Зиннур Хөснияр - язучы, "Сәхнә" журналы баш мөхәррире 5. Илфар Кәримов - "Болгар радиосы" музыкаль редакторы 6. Сөмбел Йосыпова - "Болгар радиосы"ның коммерция департаменты менеджеры - Худсовет секретаре 7. Илнур Фәйзрахманов - "Яңа гасыр" ТРКсе генераль директоры урынбасары, "Болгар радиосы" баш мөхәррире Худсовет җыелышлары һәр сишәмбе көнне уздырылырыр дип көтелә. Худсовет яхшы сайланган дип уйлыйсызмы? Составка тагын кемнәрне кертергә тәкъдим итәр идегез? Шушы язма астындагы комментарийларда языгыз:   
	---	
Матбугат.ру

	№ --- | 25.01.2016	


